Svaka poruka koja se šalje prema centralnom koordinatoru, šalje se u *comma separated value* obliku, tj. u obliku gdje su vrijednosti odvojene znakom „;“. Struktura poruke je sljedeća:

* Prva vrijednost označava vrstu poruke
* Druga vrijednost predstavlja prvi argument ovisno vrsti poruke
* Treća vrijednost predstavlja drugi argument ovisno o vrsti poruke
* - //-

Trenutno su podržane tri vrste poruka, objašnjene u nastavku:

* Vrsta 1:
  + Poruku vrste 1 šalje čvor (*peer*) centralnom koordinatoru kada se inicijalizira kako bi ga centralni čvor uvrstio na listu postojećih čvorova
  + Prvi argument predstavlja IP adresu samog čvora
  + Drugi argument predstavlja port samog čvora
  + Razlog zašto moramo slati IP adresu i port čvora, je taj što za komunikaciju sa koordinatorom, čvor koristi drugi socket koji ima, vrlo vjerojatno istu ip adresu, ali drugačiji port(socket koji koristi „javnu adresu i port“ koristi se kao listener za dolazeće poruke)
  + Izgled stringa (bez navodnih znakova): „1;ip\_adresa;port“
* Vrsta 2:
  + Poruku vrste 2 šalje čvor (peer) centralnom koordinatoru kada od njega traži mrežne adrese n čvorova s kojima bi se mogao spojiti u mreži, gdje je broj n prvi argument (druga vrijednost) u poslanom stringu
  + Izgled stringa (bez navodnih znakova): „2;5“ (čvor zahtjeva 5 novih susjeda)
* Vrsta 3:
  + Poruku vrste 3 šalje čvor (peer) centralnom koordinatoru kada dojavljuje nedostupnost nekog čvora u mreži.
  + Izgled stringa (bez navodnih znakova): „2;ip\_adresa;port“ (ip\_adresa i port nedostupnog čvora)